In da Politik hod da Stommdisch a eha negative Bedeitung. So bwegd se zan Beispui a Redna af Stommdischniveauwonn a rechd vui populistische Themen afgreifd. Des kimmd van Klischee, doss om Stommdisch oiwei af om recht om niedring Niwoo dischkriad wead, vui (negative) Stereotypn und Klischees iwa ondare present han und fia a Problem ofd Lösunga gfundn wean, de zwoar afn easchtn Blick oafoch ausschaung, afn zwoatn owa unmegli beziahungsweis vui zradikal han und desweng nua vo Leit favorisiad wean, de entweda zdeppad han oda ned iwa eahnan eingna Tellarond nausschaung kenna. 